Legal Document

Category: 173

Text:
14. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.461.21/90833 της 30 Οκτ./12  Νοεμ. 1974 (ΦΕΚ Β΄ 1142) Περί εγκρίσεως ωρολογίων και αναλυτικών προγραμμάτων Κατωτέρας και Μέσης Προτύπου Σχολής της Σ.Ε.Λ.Ε.Τ.Ε. Έχοντες υπ’ όψει : 1.Την παρ. 2 του άρθρ. 3 του Ν.Δ. 580/1970 «περί του εποπτικού, εκπ/κού κλπ. προσωπικού των Κατωτέρων και Μέσων Επαγγελματικών Σχολών και τινων οργανωτικών διατάξεων». 2.Το Ν.Δ. 581/1970 «περί διοικήσεως της Σ.Ε.Λ.Ε.Τ.Ε.». 3.Το άρθρ. 7 του Ν.Δ. 789/1970 «περί οργανώσεως της Σ.Ε.Λ.Ε.Τ.Ε.». 4.Την υπ’ αριθ. 32/16.9.1974 πράξιν του Διοικητικού Συμβουλίου της Σ.Ε.Λ.Ε.Τ.Ε., αποφασίζομεν: 1)Εγκρίνομεν τα δια των υπ’ αριθ. 10024/ 28.9.1974 και 10136/30.9.1974 εγγράφων της Σχολής Εκπαιδευτικών λειτουργών Επαγγελματικής και Τεχνικής Εκπαιδεύσεως υποβληθέντα ωρολόγια και αναλυτικά προγράμματα μαθημάτων των Προτύπων Τεχνικών Σχολών ταύτης, Κατωτέρας και Μέσης, δια το τρέχον σχολικόν έτος 1974-1975. 2)Εξουσιοδοτούμεν το Διοικητικόν Συμβούλιον της Σ.Ε.Λ.Ε.Τ.Ε. όπως προβαίνη, α)εις τον διαχωρισμόν και προσδιορισμόν των εργαστηριακών ασκήσεων από το θεωρητικόν μέρος εκάστου μαθήματος,, β)εις την κατά το δυνατόν σύμπτυξιν των μονοώρων μαθημάτων εντός ενός εξαμήνου και γ)εις άλλας λεπτομερειακάς τροποποιήσεις του προγράμματος, αι ανάγκαι των οποίων ήθελον προκύψει κατά την εφαρμογήν αυτού. Η παρούσα δημοσιευθήτω δια της Εφημερίδος της Κυβερνήσεως.